3:15 रिंगायाव Balinese Manuscript on Lontor Exhibitionआव हाबहैना गोसो होथाबनानै नायदिंनो खाबु मोन्दोंमोन। बेसेबा गोजाम बिफां बिगुराव आखाइजों लिरनाय मोन्थोर बिलाइ(मोन्थोर बिजाब)फ्रा जोंनि गोसोखौ बोग्थाबनो हादोंमोन। लिरनाय हांखोफोरा चाइनिस हांखोजों एसे गोरोबनाय दं। सासे रोंगौसाया जों थानाय समावबो जोंनि सिगाङावनो हांखोफोरखौ लिरबाय दंमोन। उनाव बे लेखा बिलाइआव लिरनायखौ सासे रोंगौसाया बैदासि देंखो होनानै फरायथियो आरो गुबुन सासेया इंराजियाव रावस्लायना फोरमायथियो। निजोमथि थासारि लानानै बिसोर जोबोद आब्रुथिजों खामानि मावो। आंनि नुनायाव बिसोरनि हादरनि आदब खायदा,आब्रुथि थासारिया आरो साखोन-सिखोना भारत हादरनिख्रुइ रुजुथाइआव जौगा थाखोनि आरो बेयो फोरमान होनानै रुजु जाथाव। अदेबानि बिसोरनि मोनफ्रोमबो बाउनायाव बाउथाइ मुवाजों चिकारेत एबा बिरि होनाय नुनानै मोनो।